> Univers madur: Digues que em llegeixes i que no m'has oblidat\nDigues que em llegeixes i que no m'has oblidat\nNo m'agrada gaire la paraula homenatge quan es refereix a gent que ja no hi és entre nosaltres. Penso que els homenatges s'han de fer en vida; són els que compten, els importants, els que permeten que l'homenatjat se senti reconegut, els que fan una mirada enrere i evidencien una constant vibració de sensibilitat, de feina feta, d'implicació, de bonhomia, o de qualsevol altre aspecte homenatjable.\nÉs evident, però, que aquests actes contribueixen a mantenir viva la memòria de l'homenatjat i a difondre la seva obra; et conviden a relectures i fan que, si més no durant un dia, unes setmanes, la gent en parli.\nA la Montserrat Roig jo li dec un rendit i perpetu enamorament per la ciutat de Leningrad (Sant Petersburg).\nQuan fa 25 anys vaig llegir L'agulla daurada, m'hi vaig sentir transportada, vaig descobrir la seva gent, la seva història, vaig passejar pels seus carrers, vaig visitar les sales buides de l'Hermitage i em vaig prometre que algun dia hi aniria. Encara no ho he fet, però ho faré, segur.\nMés enllà dels seus llibres i dels seus articles, hi havia la dona que era; la dona que en acabat va descobrir que escrivia perquè li donava la gana; la dona d'esquerres, lluitadora, feminista i crítica.\nAra que tenim molta més roba i menys sabó que mai; ara que ens seguim creient les mentides si ens les diuen amorosides; ara que és temps de decidir quins altres remenaran les cireres per nosaltres; ben segur que ara és un bon moment (sempre ho és) per rellegir Montserrat Roig, per deixar-nos seduir per les seves paraules i fer-nos empènyer per la força dels seus articles.\n(llegiu altres homenatges a Col·lecció de moments)\nPublicat per ninona a les 11:33\nEtiquetes de comentaris: Em ronda pel cap , homenatge , Montserrat Roig\nFrancesc Puigcarbó 10 de novembre de 2011 a les 12:49\nUN TÍTOL MOLT BEN TROBAT.\nVicent 10 de novembre de 2011 a les 16:22\nLa veritat és que de l'únic que deu convèncer el nou escriptor és de que cadascun ha d'escriure per a guanyar-se a sí mateix i no per convèncer els altres, eixa és la meua ideologia i contradicció, i no espere que me la reconeguen, hi ha gent que no es reconeguda mai, ni abans ni després de mort i és perquè el seu camí va pel desig i dóna molta por fer el que un vol fer, i més veure que l'altre fa allò que vol fer.\nPotser (Jo he llegit un parell de llibres de la Roig) la Montserrat fora d'aquestos, tot i què certament no hi vaig profunditzar gaire, però em va agradar.\nmar 11 de novembre de 2011 a les 13:09\net segueixo llegint...\ni també a la Montserrat...\nvpamies 14 de novembre de 2011 a les 23:29\nPortem molta feina endarrerida, Ninona: per això homenatgem els qui ja han marxat.\nSi seguim a aquest ritme aviat ens haurem posat al dia i podrem recordar-nos i homenatjar els qui encara són amb nosaltres. :-)\nJanet 16 de novembre de 2011 a les 9:08\nAbans de res felicitar-te pel bloc. L'he descobert gràcies al grup del Facebook d'homenatge a la Montserrat Roig.\nHe estat fent una passejada pel teu Univers madur i m'ha agradat molt.\nT'acabo de posar a la meva llista de blocs i així et podré anar seguint de més a prop. :O)\nninona 18 de novembre de 2011 a les 19:33\nFrancesc, celebro que t'hagi agradat el títol.\nVicent, totalment d'acord que cadascú ha d'escriure per a guanyar-se a sí mateix. Crec que la Montserrat Roig ho va fer i, a més, li van reconèixer i ho seguim fent.\nMar, gràcies per seguir passant-te per aquí i per deixar els teus bocins de lluna.\nVpamies, segur que ens posem al dia. Compta-hi amb mi, per poc que pugui. :-)\nJanet, m'agrada que t'hagi agradat el meu univers. Faré una passejada pel teu bloc i ens anirem llegint.\nJo t'estimo, tu ets meva, jo et mato.\nAvui que sonen les campanes,\nAnem regant la terra eixorca\nSegrestats a la cuina


Zones d’especial protecció per a les aus (ZEPA) dins del Segarra Garrigues - ASG Aigües del Segarra Garrigues\nZones d’especial protecció per a les aus (ZEPA) dins del Segarra Garrigues\nLes ZEPA són zones d’especial protecció per a les aus i formen part de la Xarxa Natura 2000. Natura 2000 és una xarxa europea d’espais naturals que té com a objectiu fer compatible la protecció de les espècies i els hàbitats naturals i seminaturals amb l’activitat humana que s’hi desenvolupa, fent que es mantingui un bon estat de conservació dels hàbitats i espècies i evitar-ne el seu deteriorament.\nLes zones ZEPA en l’àmbit del Segarra Garrigues s’han anat definint durant el desenvolupament del projecte. Arran d’una denúncia promoguda per diverses organitzacions ecologistes, el Tribunal de Justícia de la Unió Europea emet una sentència el 28 de juny de 2007 (assumpte C-235/04) on determina insuficient la qualificació de ZEPA en el territori de l’estat espanyol.\nAixí doncs, han hagut tres ampliacions d’espais ZEPA, una al 2006 i dues al 2009 per poder arxivar el litigi. Amb aquestes ampliacions s’ha duplicat la superfície ZEPA en l’àmbit Segarra Garrigues, passant del 20% al 40%. No obstant això, les noves designacions de ZEPA no estan totes excloses de reg. Per tant, la superfície exclosa de reg no s’ha duplicat des del 2002 al 2010. Ara bé, aquestes zones tenen condicionants de reg.\nHi ha zones que es permet el reg de suport a l’arbrat (1.500 m3/ha any) als arbres existents. Zones amb reg de suport al cereal d’hivern (3.500 m3/ha any), zones condicionades a una prova pilot per poder regar el cereal d’hivern i els regs històrics dins de ZEPA que finalment es poden modernitzar.\nLes zones ZEPA estan formades per diferents espais, i en l’àmbit del Segarra Garrigues hi ha 8 espais ZEPA diferenciats. Aquests 8 espais els podem agrupar en tres tipus de ZEPA en funció de les aus que protegeixen.\nAixí doncs tenim dos tipus de ZEPA que protegeixen espècies estepàries, i els separem de la següent manera:\nSecans occidentals: ZEPA de Secans del Segrià – Utxesa i Secans de Mas de Melons – Alfés. Aquests incorporen les millors poblacions de les espècies més estrictament estepàries com la xurra, la ganga i la terrerola.\nSecans orientals: ZEPA de Bellmunt – Almenara, Plans de Sió, Anglesola – Vilagrassa i Secans de Belianes – Preixana. En aquest àmbit l’espècie amb poblacions millor conservades és la del sisó.\nEn aquests dos grups de secans també trobem altres espècies objecte de protecció com el gaig blau i el xoriguer petit.\nEl tercer tipus de ZEPA correspon a àmbits no estrictament estèpics: · Zona de l’àguila cuabarrada: ZEPA de Valls de Sió – Llobregós i Granyena.\nAquests tipologia de ZEPA condiciona l’exclusió al reg o no i, en cas negatiu, els condicionants de reg.


L'avió del Tibidabo torna a alçar el vol\nper Redacció diumenge, 11 de juny 2017 - 18:22h\nL'avió del Tibidabo ha patit un rentat de cara | Cedida\nL'Avió del Tibidabo ha tornat aquest diumenge al Parc d'Atraccions després de cinc mesos de procés de rehabilitació. Ho ha fet en un ambient festiu que ha comptat amb diversos personatges que han gaudit d'aquesta atracció al llarg de la seva centenària història. A l'acte inaugural també hi han assistit membres del Tibiclub i personalitats molt vinculades a la història del parc, com els descendents i familiars del promotor del Parc el Dr. Salvador Andreu i l'enginyer i constructor de l'avió Marià Rubió i Bellver. El tinent d'alcalde, Jaume Collboni, ha afirmat després de fer el viatge inaugural que «era una obligació de l'ajuntament i del parc recuperar l'avió, la seva essència i allò en què connecta passat i futur».\nEl projecte de rehabilitació ha anat a càrrec de l'arquitecte Dani Freixas, que s'ha centrat en la recuperació del caràcter original de l'avió que es va inaugurar el 1928. Seguint aquests conceptes, s'han restaurat al màxim els elements existents, incorporant només els elements nous necessaris que també ajuden a recrear millor l'època en què es va construir. Així, s'han entapissat de nou les cadires i polit i envernissat els elements de fusta com les finestres. També s'ha reparat i restaurat l'indicador de rumb, les llums del sostre de llautó i els acabats del bany que hi ha a l'interior. A l'exterior, amb la missió de reproduir al màxim un avió de l'època s'ha recuperat l'acabat «reblonada» de les xapes metàl·liques que el folraven.\nURGENT: Macabra troballa en un aparcament de l'Empordà\nATENCIÓ: Un conductor borratxo detingut per estavellar-se contra un arbre al Vallès


Jutgen tres acusats de robar a tres habitatges de Manresa - Regió7\nJutgen tres acusats de robar a tres habitatges de Manresa\nEls processats s'enfronten a cinc anys de presó pels robatoris i a un per formar una banda criminal\nTres acusats de robar en tres habitatges del carrer Pla dels Ametllers de Manresa s'enfronten a una petició de sis anys de presó per part de la fiscalia.\nEls processats, dos dels quals de nacionalitat colombiana i que en el moment dels fets es trobaven en situació regular a l'estat espanyol, i un de veneçolà que hi estava en situació irregular, estan acusats de robar en tres domicilis de la mateixa planta d'un bloc del carrer Pla dels Ametllers de Manresa, el matí del 9 de març del 2015.\nSegons el ministeri fiscal, el valor dels objectes robats era de 1.320 euros i els acusats van ser detinguts la tarda del mateix dia en què es van produir el robatoris.\nEls lladres van ser arrestats quan encara portaven a sobre els objectes que havien estat sostrets i van poder ser retornats als seus propietaris. Arran de la seva detenció, el jutge va ordenar l'ingrés a presó provisional dels tres acusats.\nPel que fa a les penes que demana la fiscalia, que sumen un total de sis anys, d'aquests cinc són per un delicte continuat de robatori amb força i un és per un delicte de pertinença a organització criminal. Tot i això, per a dos dels acusats el ministeri públic demana que se'ls pugui commutar una eventual condemna a presó per l'expulsió de l'estat espanyol i la prohibició de tornar-hi durant un període de sis anys.\nEl judici està assenyalat per aquest al migdia al jutjat penal número 3 de Manresa.


Rebuig a la moció racista del PP al ple municipal i les persecucions policials a migrants | Ateneu Candela\n26 Enero, 2011 - 17:12 — wuming\nL’Oficina de Drets Socials de Terrassa (ODS) - Ateneu Candela i SOS Racisme-Catalunya signen avui un conveni de col·laboració per combatre el racisme a la ciutat i exigir els mateixos drets per tothom. Un acord que servirà per reforçar les accions de denúncia i possibilitarà l’atenció a les víctimes d’agressions racistes o xenòfobes. Una de les primeres accions de l’acord consistirà a rebutjar i demanar la retirada de la moció que presenta dijous el grup municipal del PP al ple de Terrassa, ja que es considera “discriminatòria”.\nLa proposta de resolució del grup, en la línia de les presentades per aquesta formació a Girona i a Figueres i de forma similar a les del PSC a l’Hospitalet, Salt o Badalona, pretén que el Govern espanyol doni potestat als ajuntaments a fer informes negatius contra persones d’origen estranger que hagin comès infraccions de les ordenances municipals de convivència i civisme, fet que podrà dificultar el seu reagrupament o arrelament. En concret, es vol que el nou Reglament de la Llei d’Estrangeria estableixi que aquest informe emès per l’ajuntament, on hi constin les infraccions citades, sigui una necessitat per als tràmits d’arrelament o de reagrupament.\nVolem recordar que a Terrassa l’ordenança del civisme, fins fa poc prohibia saltar pel carrer, i que actualment està sancionat estendre la roba de cara al públic, en segons quines zones, beure al carrer o la venda ambulant.\nL’Ateneu Candela i SOS Racisme rebutgen aquesta moció perquè:\nLa consideren discriminatòria i racista. La proposta permetria aplicar una condemna diferent segons la nacionalitat i la situació administrativa del infractor: per la mateixa falta una persona de nacionalitat espanyola rebria una multa, mentre una persona immigrada veuria negada o dificultada la possibilitat de regularitzar-se al país o de reagrupar la seva família.\nAquestes actuacions tenen un greu i evident impacte per aquestes persones a nivell social i laboral, negligint a més el dret internacional a viure en família; s’agreujaria encara més el fet de viure en la irregularitat al país i es refermaria una situació de discriminació davant la llei.\nLa qualifiquem d’irresponsable de cara a promoure la convivència a la nostra ciutat a canvi d’un possible grapat de vots, i creiem que pretén desviar l’atenció dels veritables problemes de la crisis i intentar culpabilitzar els més dèbils.\nDins de les primeres mesures conjuntes, les dues entitats signants del conveni faran arribar el seu rebuig i denúncia a tots els partits municipals, entre ells el PP, així com a l’alcalde de la ciutat, el socialista Pere Navarro, demanant, a més, que cap grup doni suport a la proposta del grup popular o, en el cas que s’aprovés, es retiri la moció. Es tracta d’una mesura que SOS Racisme ha anat fent amb altres municipis on s’ha aprovat la moció, com a reacció a les resolucions discriminatòries produïdes en d’altres municipis.\nEn el cas de Terrassa, la moció del PP és especialment desproporcionada perquè inclou la possibilitat de dificultar el reagrupament familiar, un dret reconegut per les normatives europees i que en d’altres municipis s’ha acabat excloent fruit del debat.\nNou punt de referència per a víctimes\nL’acord signat no només enfortirà les accions de denúncia i sensibilització conjuntes, sinó que permetrà establir un punt de referència d’atenció a les víctimes de racisme i la xenofòbia a Terrassa, en concret dins l’assessoria jurídica existent de l’Oficina de Drets Socials. En l’actualitat, aquest servei ofereix:\nAssessoria legal sobre detencions, expulsions i Top Manta\nSuport a les organitzacions autoorganitzades de migrants\nDenúncia pública davant la vulneració dels Drets Socials\nEspai de trobada i intercanvi\nAssessorament i suport a persones hipotecades i en perill de perdre el pis.\nDins del servei d’assessoria de l’ODS, es preveu fixar un dia al mes per recollir casos de persones que hagin estat testimonis o víctimes de discriminacions o agressions racistes, i es derivaran cap al Servei d’Atenció i Denúncia (SAiD) de SOS Racisme (c/ Hospital, 49, Barcelona, 93 412 60 12). L’equip del SAiD brinda un servei integral a les víctimes que han patit situacions de racisme –incloent suport psicosocial-, establint en cada cas si cal seguir una via jurídica (el SAiD compta amb suport jurídic gratuït per a les víctimes) o si el camí és la via administrativa o la mediació. El punt de referència a l’ODS no tan sols permetrà aquest pas endavant en l’atenció de víctimes, sinó que serà clau per augmentar la detecció de casos al territori de Terrassa i rodalia.\nD’altra banda, l’acord establert permetrà l’intercanvi de recursos, formació i material entre les dues entitats, en l’àmbit dels drets humans i de l’antiracisme, així com un major treball en xarxa (difusió, participació, etc.).\nL’assetjament a Sin Papeles\nUn dels col·lectius vinculats a l’Ateneu Candela, l’associació “Sin papeles”, ha denunciat avui les persecucions dutes a terme per la Policia Nacional les darreres setmanes a joves d’origen estranger residents a Terrassa.\nLes dues entitats firmants rebutgem aquestes accions policials, especialment agressives i intimidadores, en el decurs de les quals els agents van assetjar els joves fins al seu domicili. A més, les considerem il·legals, tenint en compte entre d’altres fonts l’informe del Grupo Inmigración y Sistema Penal “Informe jurídico: Controles de identificación y detenciones de inmigrantes: prácticas ilegales.\nPer a consultar l’informe, on es demostra la il·legalitat e inconstitucionalitat de diverses actuacions policials (conduir estrangers documentats a comissaria, redades, etc.), cliqueu: http://www.inmigrapenal.com/Areas/Detenciones/Documentos/INFORMEREDADASD...\nAudio sencer de la roda de premsa a Post Scriptum Radio: Terrassa es posa les piles contra el racisme\nCrònica a Europa press: SOS Racismo de Cataluña califica de "discriminatorio" denegar la residencia a los inmigrantes incívicos\nCrònica amb foto al Diari El Punt: Acusen el PP d'atiar el foc del racisme amb una moció al ple\nCrònica amb foto al diari local ATerrassa: L'ODS-Ateneu Candela i SOS Racisme alcen la veu contra la proposta del PP\nCrònica amb video a la televisió municipal Canal Terrassa: Un grup de sense papers denuncia identificacions indiscriminades\nDocument per a premsa (.doc) 56 KB


Els fiscals i els advocats defensen que no es rebaixi l’edat penal dels 14 anys\nInici Dret\tEls fiscals i els advocats defensen que no es rebaixi l’edat penal dels 14 anys\nConsideren que l’objectiu se centra a reeducar i protegir l’interès del menor\nLa fiscal general de l’Estat, Consuelo Madrigal, i nombrosos juristes consultats per EL PERIÓDICO avalen sense fissures l’actual legislació del menor, que exonera de responsabilitat penal els menors de 14 anys. Només alguns advocats precisen que es podria modificar algun aspecte de la normativa actual, en el sentit que hauria de ser un jutge i no l’Administració autonòmica, com és el cas, qui s’encarregui de valorar la situació del nen o nena que hagi comès un delicte. Tots ells recolzen que el principal objectiu és que els menors assumeixin el que han fet i treballar amb ells, des del punt de vista educatiu i psicològic, perquè no ho tornin a repetir. El càstig, com a tal, no és la solució.\nLa polèmica sobre la possibilitat de rebaixar l’edat penal s’ha reobert arran de la mort del professor de l’institut Joan Fuster a mans d’un alumne de 13 anys. Dilluns, el nen, després d’entrar al col·legi amb una ballesta, un ganivet de muntanya, un pic de muntanya i un còctel molotov, va matar el docent i va ferir una professora i diversos alumnes. La consellera d’Ensenyament, Irene Rigau, va assegurar ahir que l’estudiant «podria estar dos o tres anys sota atenció continuada» de la Direcció General d’Atenció a la Infància, però que això depèn del dictamen que es realitzi.\nSectors conservadors de la societat, com sol passar en casos de delictes greus comesos per menors que no són imputables, han tornat a reclamar una modificació de la llei per rebaixar l’edat penal, com es va fer al seu dia a Anglaterra. En aquell país, la responsabilitat penal es va baixar als 10 anys arran del cas ocorregut el 1993, quan els nens A i B (tots dos de 10 anys) van raptar, torturar i assassinar un altre de dos.\nLa fiscal general de l’Estat, Consuelo Madrigal, que ahir era a Barcelona, es va mostrar frontalment en contra de la possibilitat de rebaixar l’edat penal a Espanya. «És una decisió del legislador, però el Comitè dels Drets de l’Infant de l’ONU anima tots els estats a elevar les seves edats de responsabilitat penal i, als que ja la tenen en 14 anys, a no rebaixar-la». Madrigal veu «positives» aquestes recomanacions, però això no significa que no s’hagin de prendre mesures en l’àmbit de la protecció jurídica dels menors. Va assenyalar que el fet que no s’hagi de rebaixar l’edat penal no exclou que es facin «reflexions» en àmbits com el sanitari o l’educatiu.\nL’advocada Maria Pascual, del despatx González Franco, sosté que «l’interès del menor és el que ha de regir la legislació penal» i que un cas concret i aïllat no ha de motivar que es portin a terme «revisions». Al seu parer, «en l’àmbit dels menors, l’objectiu ha de ser la prevenció, en lloc del càstig». I ressalta que les mesures que s’han d’adoptar en casos com el de l’institut Joan Fuster «han d’anar orientades a l’àmbit educatiu, no solament a l’escola sinó, en especial, al seu entorn immediat, a la família».\nLa lletrada destaca que «en el si més íntim de la família és on s’ha d’estar alerta amb els comportaments dels fills, preocupar-se per com se senten, acompanyar-los en l’accés a la informació, veure amb qui van i què fan. És en aquest àmbit, el de la teràpia familiar, en el qual s’ha de focalitzar la reeducació del menor a través d’un treball de mediació i reparació psicològica. Àmbits, tots aquests, en els quals el dret penal no té cabuda ni sentit».\nEn un sentit similar s’expressa Xavier Puigdollers, president de la secció d’infància i adolescència del Col·legi d’Advocats de Barcelona. «Estem parlant d’un nen. La llei el reconeix com un menor d’edat perquè s’està formant; està creixent. Fins als 14 anys no tenen responsabilitat penal perquè els falta maduresa. S’ha de mantenir aquest límit», sentencia. El nen ha d’estar protegit. «¿Es fa tot el possible? ¿Ningú havia escoltat l’alumne del Joan Fuster? ¿Les escoles compten amb els mitjans necessaris? ¿La família té temps suficient per atendre els seus fills? Rebaixar l’edat penal no és la solució, sinó la reeducació perquè assimili el mal causat».\nL’advocada Leire López, del despatx Vosseler, opina que l’edat penal no s’ha de tocar, però que no és l’Administració qui ha d’avaluar la situació en què es troba el nen que comet una infracció penal, sinó un jutge, ja que aquest podria decretar l’internament del nen en un centre d’acollida de menors per aplicar-li mesures «efectives de tractament». L’Administració, afegeix, no pot acabar privant de llibertat un nen i donar-li només tractament terapèutic i psicològic. Però en alguns casos greus, s’haurien d’aplicar també «mesures de seguretat», com ara l’internament, afirma la lletrada.\nTags: delictes, dret, dret penal, dret penal nens, edat penal, penal\nJutgen un secretari judicial per ordenar un desallotjament sense permís jutge ( 4 Feb,2015 )\nL’ICAB posa en marxa un torn d’ofici sobre dret hipotecari ( 5 Feb,2015 )


Més de 1.500 persones visiten l'exposició de Sorolla en la seua inauguració al Museu de Belles Arts de Sevilla - Prensa Fundación Bancaja\nMés de 1.500 persones visiten l’exposició de Sorolla en la seua inauguració al Museu de Belles Arts de Sevilla\nMés de 1.500 persones van visitar l’exposició Sorolla. Visió d’Espanya en la seua inauguració al Museu de Belles Arts de Sevilla, on podrà contemplar-se fins al pròxim 29 de juny.\nEn l’acte d’inauguració de l’exposició, celebrat ahir, el president de Bancaixa, José Luis Olivas, va estar acompanyat pel president de la Junta d’Andalusia, Manuel Chaves, la Consellera de Cultura de la Junta, Rosa Torres, i l’alcalde de Sevilla, Alfredo Sánchez, que van destacar la grandiositat de l’obra de Sorolla. També va estar present la besnéta del pintor valencià, Blanca Pons Sorolla, el director de <?xml:namespace prefix = st1 />la Hispanic Society of Amèrica, Mitchell Codding, el gerent de la Fundació Bancaixa, Miguel Ángel Utrillas, i els comissaris de l’exposició, Felipe Garín i Facundo Tomás.\nAltres membres de la societat, l’empresa i la cultura sevillana van estar presents, com per exemple, Francisco Herrero, de la Cambra d’Indústria i Comerç de Sevilla, José Luis Fuster Sánchez, President de la Casa Regional Valenciana a Sevilla, Juan Ramón Guillén, President d’Aceites del Sur – Coosur, Antonio Domínguez Rodríguez, Germà Major de la Confraria de l’Hospital de la Sta. Caridad, Manuel Losada, Germà Major de la Hermandad de la Quinta Angustia, l’exministra de Cultura Soledad Becerril, el periodista Jesús Quintero, els dissenyadors Victorio i Lucchino, l’actor Miguel Caicedo, l’advocat Francisco González de Caldas, i altres.\nDesprés de l’èxit aconseguit a València on Sorolla. Visió d’Espanya s’ha convertit en una de les mostres més vistes d’Espanya, amb més de 452.800 visitants, l’Entitat preveu superar els 150.000 durant l’exposició a Sevilla.\nIgual com en el Centre Cultural Bancaixa de València, la col·locació dels quadros al Museu de Belles Arts de Sevilla és molt diferent de la ubicació que tenien en la Hispanic Society, ja que estan a una altura molt més baixa, la qual cosa permetrà ressaltar la grandiositat, el color i la proporció de les obres.\nL’entrada a l’exposició és lliure i gratuïta, i pot veure’s de dimarts a dissabte de 9:00 a 21:00 hores (última entrada a les 20 hores) i els diumenges de 9:00 a 15:00 hores (última entrada a les 14 hores).\nS’ha posat a disposició del públic interessat un telèfon d’informació general de l’exposició: 902 92 99 73. Esta atenció telefònica estarà funcionant de dilluns a diumenge de 9 a 21 hores. Per a reserves de grups (associacions i col·legis) el telèfon serà el mateix i en el mateix horari.\nDesprés de la seua exposició a Sevilla, els murals de Sorolla podran contemplar-se en el Museu Municipal de Màlaga del 18 de juliol al 21 de setembre. La itinerància continuarà a Barcelona, Bilbao i Madrid, per tornar novament a finals de 2009 a València.


Una exposició de fotos 'fakes' del Vendrell\nSón imatges que s'han retocat digitalment per alumnes del Punt Òmnia\ndimecres, 12 de desembre 2018 - 16:11h\nUna de les fotos que es poden veure a l'exposició de 'fakes' del Vendrell. | Cedida\nEl Centre Cívic l’Estació del Vendrell acull fins al pròxim 21 de desembre una exposició d'allò més curiosa. Es tracta d'una mostra en la qual s'hi poden trobar 19 fotografies del Vendrell que han estat retocades digitalment, de manera que s'hi han incorporat elements d'altres indrets del món, com ara el pic Teide o els canals de Venècia. Són 'fakes' molt variats que van des de situacions galàctiques fins a combinacions que porten a pensar a l'espectador.\nLes fotografies retocades les han fet aquest trimestre els alumnes d'Edició d'Imatge, un dels cursos que organitza cada any el Punt Òmnia del Vendrell. L'exposició del Centre Cívic l'Estació es pot visitar de dilluns a divendres, de nou del matí a dues del migdia i de tres de la tarda a deu del vespre. Es tracta, doncs, d'una petita mostra per veure el Vendrell des d’una altra òptica, situada entre la realitat i la ficció.\nConcerts de Nadal de l'Escola de Música Pau Casals\nPer altra banda, a partir del dilluns 17 de desembre, l'Escola Municipal de Música Pau Casals (EMMPAC) viurà els diferents concerts de Nadal, oberts a tot el públic. L'Auditori del Tívoli i la Sala Cohí Grau acolliran cada tarda les diferents actuacions dels alumnes del centre. El dilluns 17 ho faran, a les sis, els grups de Música i Moviment 4 i 5, de música activa 1 i el Conjunt Orff. A les 19.30 hores hi haurà l'audició de l'aula de corda fregada.\nEl dimarts 18 serà el torn del Combo Upuntú, el conjunt de violoncels, les cordes al Vent, i els conjunts de guitarra F. Sors i Anido. El dimecres 19 actuaran els grups de música activa II, III, IV, V i VI, el cor FMB, el Cor de Veus Blanques, el Cor Zongora i el grup d'educació de la veu. El dijous 20 començarà amb l'audició de l'aula de piano i orgue, per seguir amb l'aula de dansa, el conjunt de gralles i acordió, i el grup de vent. Ja el divendres es farà l'audició de l'aula de piano i el concert de l'Orquestra de l’EMMPAC.


Els infants de Solsona proposen més de 200 noms per als nous gegants del Carnaval - Regió7\nEls infants de Solsona proposen més de 200 noms per als nous gegants del Carnaval\nLa comparsa dels Espedrers, creadora del projecte, escollirà tres noms que se sotmetran a votació a través del seu web\nInfants de Solsona amb els ous de l’Espedrera | ESCOLA EL VINYET\nLa comparsa dels Espedrers ha rebut més de 200 propostes de noms per a les noves figures del Carnaval de Solsona que estan creant. Els infants de les escoles de la ciutat han rebut la visita dels dos ous de l’Espedrera durant les darreres setmanes i han proposat diversos noms. A partir d’ara, la comparsa seleccionarà tres propostes finals que se sotmetran a votació a través del web del projecte de l’Espedrera.\nAquesta iniciativa forma part del projecte «L’espedrera ha post dos ous», creat per la comparsa solsonina. A més de tenir un vessant per impulsar el comerç local, la iniciativa també tenia un vessant educatiu centrat, sobretot, en els ous de l’Espedrera.\nA més d’escollir els noms de les dues noves figures del Carnaval, que es donaran a conèixer en l’edició d’enguany, els infants també van dir la seva en la forma que tindran aquests nous improperis. El naixement d’aquests futurs gegants es preveu fer per a aquesta edició del Carnaval, que es durà a terme el mes que ve.\nEl porta a porta a Solsona dispara l'índex de reciclatge al 84% en el primer mes i mig de funcionament\nTall d'aigua a Solsona durant tot el matí del dilluns 24 de gener


À Punt - Ryanair tanca les bases a Canàries sense acord amb la plantilla\nRyanair tanca les bases a Canàries sense acord amb la plantilla\nNotícies Economia | 08/01/2020 15:25\nAvió de l'aerolínia irlandesa Ryanair, en una imatge d'arxiu / Ryanair (Twitter)\nL'aerolínia irlandesa Ryanair ha consumat el tancament de les seues bases a Tenerife, Gran Canària i Lanzarote sense entregar als vora 300 treballadors afectats la carta d'acomiadament.\nEn cada base hi ha un representant legal de l'empresa per a gestionar el desmantellament i als treballadors se'ls ha entregat un memoràndum que recull que a les 17:00 hores han d'entregar les credencials, els uniformes i els terminals de venda. Així mateix, se'ls ha informat que la liquidació se'ls entregarà el dia 28.\nEl secretari d'organització i tripulant de cabina de l'aeroport Tenerife Sud, Jairo Gonzalo, ha relatat "el caos i la desinformació" que es viu a les bases de l'empresa "fins a l'últim moment". Segons explica, a alguns treballadors se'ls estan ingressant en els seus comptes bancaris determinades quantitats que suposadament "corresponen a la indemnització" però a més, "amb quantitats que no quadren".\n"Que una multinacional com Ryanair, amb 400 avions operatius i 10.000 treballadors, no siga capaç de gestionar un acomiadament en tres bases canàries, és il·lògic amb els recursos que mou l'empresa", ha agregat. Gonzalo ha confirmat que hui no ixen vols de la companyia de les illes i només s'ha mobilitzat el personal de guàrdia.\nEscassa recol·locació de la plantilla\nSobre la situació dels quasi 300 treballadors afectats en l'arxipèlag, ha apuntat que una quarta part dels pilots poden ser recol·locats i a penes una desena de tripulants de cabina. "La resta va a l'atur a partir de demà", ha comentat.\nJesús Muñoz dirigirà l'Elx en l'estrena en la Lliga\nJorge Almirón no podra seure a la banqueta del Martínez Valero en l'estrena en Primera contra la Reial Societat.


Declaració de la renda | Punt Vermell\nA Punt Vermell t’ajudem a complir amb les teves obligacions fiscals, i planifiquem la renda del proper any perquè tot sigui més fàcil i senzill.\nEt recomanem que no et precipitis i demanis assessorament a Punt Vermell abans de confirmar el teu esborrany de la renda.\nSi la teva declaració surt a tornar, a Punt Vermell la presentarem telemàticament per agilitzar la devolució. En cas que, després de l’anàlisi de la teva informació fiscal, la teva declaració resulti positiva podràs planificar el pagament si no el deixes per a última hora i ens facilites les teves dades fiscals amb temps.\nConfirma’ns les teves dades perquè puguem preparar la millor declaració per a tu.\nHe llegit i accepto les condicions de l'avis legal\nReserva hora per a una reunió en línia o presencial


TV3, líder de dijous. "TN vespre", "Res és impossible" i "Joc de cartes estiu" dominen el "prime time"\nTV3 lidera l'audiència de dijous amb un 11,3% de quota. A més, la cadena, que situa cinc programes al capdavant dels més vistos, va liderar el "prime time" televisiu gràcies als resultats del "TN vespre", "Res és impossible" i "Joc de cartes estiu".\n25/08/2017 - 12.07\nAl lideratge d'ahir de TV3 hi contribueixen els bons resultats de les dues edicions del telenotícies i del "TN comarques". El "TN vespre", que va ser vist per 423.000 espectadors, i va obtenir una quota del 22,9%, va ser el programa més vist del dia, seguit del "TN migdia", amb 420.000 espectadors i una quota del 25,9%. A més, el "TN comarques", que també va liderar la seva franja d'emissió, va ser el cinquè programa més vist, amb 227.000 espectadors i una quota del 17,3%.\nTV3 també va ser líder del "prime time" gràcies als bons resultats, una setmana més, del programa del mag Antonio Díaz, "Res és impossible", que va ser el tercer programa més vist, amb 331.000 espectadors i una quota del 16,9%, i de "Joc de cartes estiu", que va aconseguir 260.000 espectadors i una quota del 13,9%. L'episodi d'ahir, que buscava el millor restaurant a la fresca de la Cerdanya, va ser el quart programa més vist de dijous.\nEn conjunt, TV3 va liderar l'audiència del dia amb una quota global de l'11,3%.


Appartement Le Schuss Saint-Martin-de-Belleville França - Ofertes d'hotels amb els MILLORS DESCOMPTES EN LÍNIA\nConvenientment situat a Val Thorens, Appartement Le Schuss és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Appartement Le Schuss és una elecció inteligents per a viatgers a Val Thorens, i ofereix una estada relaxant i sense molèsties.\nL’allotjament no disposa de recepció. Podeu recollir les claus a: Val Thorens Immobilier, Residence Trois Vallées, 73440 Val Thorens. En arribar, cal abonar un dipòsit de 400 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (21) Parelles (2) Famílies amb infants petits (7) Famílies amb infants grans (2) Grups (10)


EXPOSICIÓ MEDITERRANI - Divulgació científica\nEXPOSICIÓ MEDITERRANI: participació activa del públic\nPublicat per Editor Ciencia Ciencia el 22/04/2014\nPer Sonia Garcinuño Jiménez, Àrea de Ciència i Medi Ambient de l'Obra Social "la Caixa".\nL'exposició Mediterrani, inaugurada a CosmoCaixa el passat 10 de desembre, ofereix al públic una visió de determinats aspectes del Mare Nostrum amb la finalitat de provocar una reflexió sobre el seu futur. Amb una museografia interactiva, innovadora i estèticament bella, aquesta mostra transmet les particularitats geogràfiques, geològiques, físiques i biològiques de la Mediterrània però a més detalla alguns dels problemes i les amenaces actuals d'aquest ecosistema. Així mateix, i pel fet que el Mediterrani no és tan sols un espai físic, també presenta unes pinzellades, en forma d'atraients interactius, sobre aspectes diversos de la cultura i les societats mediterrànies. Una part significativa de la mostra és la presentació de diversos programes de recerca científica actuals que promouen la sostenibilitat i subratllen la importància de la ciència per al nostre entorn i per a la societat.\nLa part més innovadora de l'exposició és la introducció d'elements en els quals els visitants han col·laborat directament. Alguns mòduls han estat cocreats amb la participació activa del públic mitjançant diverses accions. Per exemple, només entrar a l'exposició, el visitant selecciona unes paraules que creu que descriuen bé el Mediterrani. A la sortida pot fer el mateix exercici i comprovar si les seves reflexions han variat. Totes les paraules triades formen un núvol conceptual que va canviant segons l'opinió dels visitants.\nA més, el públic ha col·laborat en la creació d'un mostrari de diferents sorres del Mediterrani. Una participació destacable és el cas d'una família israeliana que, després d'assabentar-se de la iniciativa via web, es va reservar un dia de les vacances exclusivament per visitar CosmoCaixa i lliurar la bosseta de sorra portada des del seu país. En total hem aconseguit 89 tipus de sorres que, a més, formaran part de la creació d'un «mapa de sorres del Mediterrani», ja que cadascuna d'elles tindrà una fitxa científica elaborada per l'Institut de Ciències del Mar (ICM-CSIC). Així, aquest mòdul uneix la museografia, la ciència ciutadana, la recerca i la comunicació en línia.\nUna altra col·laboració destacable ha estat un concurs de fotos sobre éssers vius de les platges mediterrànies: un dels mòduls de l'exposició mostra les imatges guanyadores en forma de carrusel fotogràfic amb els noms dels participants. La contribució ciutadana ha estat més que satisfactòria ja que han arribat 237 imatges.\nPer descomptat, la interacció en línia mitjançant les xarxes socials es dinamitza i actualitza constantment. A més, al llarg de tota l'exposició hi ha cartells que estimulen a deixar comentaris a Twitter sobre determinades qüestions sobre el Mediterrani, ja que l'opinió del públic ens interessa.\nPer mostrar la importància de la recerca i fomentar les vocacions científiques els visitants trobaran a més interessants projectes científics que es duen a terme actualment al Mediterrani. Per exemple, el laboratori submarí OBSEA, de la Universitat Politècnica de Catalunya, situat a 20 m de profunditat, té una càmera connectada amb un ordinador a l'exposició. Si el visitant troba alguna cosa interessant pot capturar-ne la imatge i ajudar així els científics que hi treballen. És un exemple de mòdul que mostra la importància que la ciència es faci «per i per a» la societat. Un altre projecte de recerca que es pot veure a l'exposició és SOCIB (Sistema d'Observació i Predicció Costaner de les Illes Balears). Aquest ofereix l'oportunitat de poder participar en una simulació multimèdia d'un naufragi o d'una actuació per un vessament de petroli. Amb aquesta aplicació el visitant es pot adonar que la tecnologia i la recerca oceanogràfiques són realment necessàries.\nAmb tots aquests recursos l'exposició no tan sols fa divulgació científica i ajuda a fomentar vocacions científiques sinó que també afavoreix la participació activa de la societat i alimenta la crítica i el debat sobre ciència.\nExposició Mediterrani, el nostre mar com mai l'has vist\nepidemiologia estadística becaris robòtica vídeo neurocirurgia esclerosi múltiple llum horizons oncologia clínica futurs bosc coinfecció ciencia ciutadana malaltia cardiovascular envelliment vocacions eithealth


Alcaldes i alcaldesses del Vallès es comprometen amb el wifi públic de qualitat -\nDel 23/03/2018 26/03/2018 per Pau Rueda\nAlcaldes (part dreta): Antoni Guil (Montmeló), Josep Monràs (Mollet) i Sergi Mingote (Parets del Vallès).\nL’Agrupació d’Industrials del Baix Vallès (AIBV) ha organitzat aquest divendres un esmorzar de forquilla amb la presència dels alcaldes de Martorelles, Montornès del Vallès, Sant Fost de Campsentelles, Montmeló, Mollet i Parets del Vallès.\nSis alcaldesses i alcaldes del Baix Vallès han participat avui en un esmorzar on un dels temes principals ha estat la instal·lació de wifi públic, gratuït i de qualitat en els municipis de la zona. Les autoritats locals s’han mostrat molt interessats en la presentació del projecte WIFI4EU.\nAlbert Cortada, CEO de Sintelec i president de GENTIC, ha presentat la iniciativa WIFI4EU de la Comissió Europea, que pretén subvencionar la instal·lació de wifi gratuït i de qualitat a més de 8.000 municipis de la UE.\nL’esdeveniment ha contat amb la participació dels membres de la directiva de AIBV, Joan Moretó, Pedro J. Lloret i Xavier Solà Matas juntament amb els alcaldes Marc Candela (Martorelles), Jose.A Montero (Montornès del Vallès), Montserrat Sanmartí (Sant Fost de Campsentelles), Antoni Guil (Montmeló), Josep Monràs (Mollet) i Sergi Mingote (Parets del Vallès).\nAlcaldes (d’esquerra a dreta): Marc Candela (Martorelles), Jose.A Montero (Montornès del Vallès)\ni Montserrat Sanmartí (Sant Fos de Campsentelles).\nIntervenció de Josep Monràs (alcalde de Mollet)\nThis entry was posted in Novetats, Sin categoría. Bookmark the permalink.\n← Institucions catalanes i europees promocionen el projecte WIFI4EU\nWIFI4EU: 248 municipis catalans registrats durant la primera setmana →


L’ebola i les guerres van posar al límit Metges sense Fronteres el 2014 | Catalunya | EL PAÍS Catalunya\nL’ebola i les guerres van posar al límit Metges sense Fronteres el 2014\nL’organització va atendre 1,3 milions de persones, segons les dades de la seva memòria anual\nValència 29 JUL 2015 - 18:18\tCEST\nMembres de Metges sense Fronteres ajuden una malalta d'ebola a Guinea. Sylvain Cherkaoui / MSF\nL'epidèmia d'ebola a l'Àfrica Occidental, la guerra a Síria i els conflictes com el d'Ucraïna, el Sudan del Sud, el Iemen o Nigèria han posat al límit Metges sense Fronteres (MSF) el 2014. A finals de l'any passat, segons ha explicat l'organització en la presentació de la seva memòria anual a València, la xifra de refugiats i desplaçats interns registrats per les Nacions Unides gairebé va arribar als 60 milions, la més alta des de la Segona Guerra Mundial. L'organització remarca que el 2015 suposa un important repte després d'un 2014 en què asseguren que han atès 1,3 milions de persones en "el desplegament més important de la seva història" perquè "hi ha hagut més crisis i més complexes que en anys anteriors", fets que han generat un "patiment humà massiu".\nUn dels exemples més mediàtics ha estat l'epidèmia d'ebola, que es va cobrar la vida d'11.000 persones a l'Àfrica Occidental. L'organització explica que aquesta epidèmia "va evidenciar les disfuncions dels mecanismes d'alerta de la comunitat internacional en general, i de l'Organització Mundial de la Salut en particular" ja que la declaració d'“emergència de salut pública internacional” no va arribar fins a l'agost, malgrat les repetides alarmes dels seus equips a les zones afectades. Una epidèmia que, tot i que segons l'organització s'ha frenat, segueix present a Guinea i Sierra Leone, i acaba de tornar a Libèria, que va estar lliure durant unes setmanes.\nEl 2014 també va ser un any de guerres. La de Síria, amb "milions de desplaçats i refugiats", va resultar especialment complexa per a la feina de Metges sense Fronteres per la seva "visceralitat". MSF explica que les organitzacions humanitàries "no poden assistir els que ho necessiten a causa de l'extrema inseguretat, cosa que suposa més turment si és possible per a la població". L'accés a zones remotes, l'accés a subministraments o el manteniment dels equips d'emergència suposen un repte al qual cal fer front per poder fer arribar l'ajuda.\n"MSF no és Metges sense Fronteres, sinó 'logistes sense fronteres'", ha bromejat Víctor Fernández, metge de MSF acabat d'aterrar del Iemen. "Quan arribem al terreny el primer que fem és una avaluació mèdica i logística. Establir un sistema de comunicacions, disposar d'aigua potable, medicaments o combustible per desplaçar-se o generar electricitat són essencials per poder dur a terme la nostra activitat", ha explicat Fernández.\n"Disposem d'equips d'emergència ja preparats i després de l'avaluació i el diagnòstic de les necessitats, els enviem a la zona. Per exemple tenim un kit per atendre 10.000 desplaçats durant tres mesos. Mantes, material per a la higiene, cuina, balises per organitzar l'espai, medicaments i fins i tot un kit d'hospital de campanya amb quiròfan pot ser instal·lat en menys de 5 dies", ha detallat David Romero, membre de l'equip de logística de MSF que viatjarà al Congo en les properes setmanes.\nLa desnutrició infantil, amb més de 46.000 nens atesos el 2014 o la vacunació contra els brots de xarampió (més de 260.000 el 2014), suposen una feina de vegades complexa. "Un dels reptes als quals ens enfrontem és, per exemple, ser capaços de mantenir la cadena de fred fins a fer arribar les vacunes a les zones on es necessiten", explica.\nConflictes com els d'Ucraïna, la República Centreafricana, el Sudan del Sud, l'Afganistan, el Pakistan, el Iemen, Nigèria o la República Democràtica del Congo, lluny de remetre, segueixen afectant milions de persones. El 2014, l'organització va mantenir hospitalitzats més de 60.000 pacients, més de 4.000 dels quals van ser operats al terreny.\n"Les guerres són més tàctiques i, tot i que hi ha menys morts militars, la població civil ho paga més", ha precisat David Romero, membre de l'equip de logística que en dues setmanes tornarà al Congo. "Parlar d'objectius militars és un eufemisme perquè, en la meva experiència, malgrat que es tira una bomba a un objectiu militar, no cau just on volen o no mata qui pretenen sinó habitualment la població civil", explica Víctor Fernández, metge que treballa per a MSF des de fa 30 anys.\nLa representant de Metges sense Fronteres a la Comunitat Valenciana, Mila Font, ha mostrat el seu agraïment als socis i als col·laboradors de l'organització, el nombre dels qual no ha deixat de créixer durant els últims 10 anys fins als 793.592 actuals. Els fons recaptats per l'organització a Espanya, un 90% procedents de fonts privades, han ascendit el 2014 a prop de 149 milions d'euros, que els han permès arribar a desenes de països.\n"El 2015 no es presenta gaire bé", assegura Mila Font. "Aquest any hem començat una nova operació amb tres vaixells per rescatar desenes de persones que volen arribar a Europa fugint dels seus països", explica. "Els reptes futurs no són futurs, són presents perquè cada vegada hi ha més desplaçats que no tenen garantida l'alimentació ni la salut", ha assegurat Víctor Fernández.\nL’OMS va arribar tard davant l’ebola i la seva acció no va ser “efectiva ni adequada”


des de la llotja exterior - Diari de Girona\ndes de la llotja exterior\njoan ferrer santaló 09.11.2008 | 01:00\nUna mitja hora abans del partit entre el Girona i el Saragossa hi havia unes 30 persones. A l'hora de començar calculem que podien ser uns 150 espectadors més, de 14 fins a 80 anys, que estaven drets o asseguts a l'herba del turonet que hi ha al costat del camp de Montilivi. Parelles joves amb fills, matrimonis i grupets de nois i noies, fins i tot algunes persones que el color de la seva pell i la seva parla delataven que, probablement, no havien nascut aquí.\nÉs sorprenent com molts aplaudeixen les millors jugades, fan "Uuuyy" lamentant-se quan algun davanter de l'equip de casa xuta i no marca gol, però -no sabem per què- no van contra l'àrbitre. Potser això és pel fet que la llunyania no els permet jutjar si aquell jugador local ha caigut perquè s'ha entrebancat tot sol o algun jugador contrari l'ha ajudat a caure. El cas és que ells no cooperen pas amb aquells espectadors que ben asseguts a la tribuna o a les grades, reclamen al jutge del partit que, segons el seu criteri, no ha xiulat una falta de l'equip visitant. Potser aquest cas es dóna més quan juguen a la zona sud del camp, perquè, només allà, un focus molt potent il·lumina molt bé la part exterior de l'estadi del Girona, encara que si aquesta fos la seva finalitat podria estar situat a més altura i no molestaria. Tal com està sembla que és per enlluernar els espectadors que no han volgut o no han pogut comprar unes entrades i es conformen, sense molestar ningú, amb el que poden veure del partit des de l'exterior. Ara volen privar-los d'això amb una tanca publicitària que costarà uns 30.000 euros; malaguanyada despesa!\nA més, tenim la impressió que són uns incondicionals de l'equip gironí i no es mereixen el que acabem de comentar, perquè estan molt contents quan guanya, encara que sigui de penal, segons va poder comprovar aquest espectador ocasional. Qui sap si, quan la situació econòmica millori, alguns canviaran el "llotja" per les grades.\nAquelles persones que en camps de molta més categoria insulten l'àrbitre i/o els jugadors de l'equip contrari, originen aldarulls, etc., com sovint veiem per televisió que passa a molts estadis d'equips de futbol de categoria superior, haurien de ser convidats a prendre model d'aquest grupet d'espectadors que amb la seva correcta forma d'actuar donen un immillorable exemple d'esportivitat. És per això que els dediquem aquest merescut elogi i tan de bo que, com més aficionats millor, els copiessin la seva forma de comportar-se.


ESCOLA VALL DE NÉSPOLA: Comiat als de 6è\nAvui és 21 de juny. Avui és el solstici d'estiu. Hem tingut el dia més llarg de l'any, tindrem la nit més curta. D'aquí a dos dies ho festejarem. Farem fogueres, menjarem coca i cremarem pólvora. Començarem l'estiu. Una pausa per calmar les aigües. L'aturada que ens ha de servir perquè el pòsit d'aquest curs, allò viscut, ja dipositat al sòl, s'assimili. Mirarem enrere i veurem el camí fet. Ens alegrarem de moltes coses i d'altres jurarem que ens esforçarem més el proper cop.\nD'aquí a dos dies celebrarem Sant Joan i les rialles de xics i grans se sentiran per les valls barrejades amb el so dels petards.\nAvui però, aquí, celebrem que hem acabat un altre curs. Un any més ple de vivències. D'anècdotes. D'històries. De passió. De vida. Un any intens -no hi ha any amb infants que no ho sigui-, que ens ha ajudat a créixer, a madurar. Alguns han començat el seu camí a l'escola. Per sempre l'estimada escola de Mura, ara Vall de Néspola. Han descobert companys, mestres, amics i famílies. Han descobert una comunitat, entre jocs i rialles. Ens hem descobert.\nD'altres, acaben un tros de camí. Lluny queda aquell inici allà dalt a tocar de l'ajuntament, entre mobles verds i rònecs, i parets prestades. Ara davant seu l'horitzó s'estén. Res ja no els reté. El sender es bifurca i s'eixampla, i contents, alegres i esperançats, ran de camí els acompanyem. Els animem a fer el pas, els empenyem a seguir endavant. Sabem que van ben calçats. Porten sabates noves acabades d'estrenar. Sabates per trepitjar fort, per anar a pas ferm i segur.\nJa no són els marrecs que varen començar, alçant el cap tot mirant enlaire, un xic esporuguits i alguna llàgrima rere uns ulls afamats. Ara són dos joves encuriosits, assedegats de saber i amb fam de menjar-se el món. De nosaltres se n'emporten un xic. Amb nosaltres queda molt. Ens queden instants. Moments compartits.\nQuan tornem al setembre o qui sap si al març, hi haurà un dia, no se sap mai perquè, que entre bromes i rialles parlarem de la mirada pícara del Jan, del seu treballar curós, de la seva rialla de murri o del seu toc esportiu i somriurem i notarem un escalf al cor i com que una cosa porta a l'altra, saltarem d'ell a la Laia, i tots veurem, com si fos a tocar, el seu somriure radiant i la sentirem xerrar, organitzar, demanar o potser la veurem distreta fent una obra d'art .. i de nou, aquella petita escalfor ens tornarà a dins i somriurem... o al revés, parlant d'un, passarem a l'altre, però segur, que encara que marxeu, encara que comenceu un nou viatge, sempre estareu amb nosaltres i us veurem com si mai haguéssiu marxat, només com si les vacances s'allarguessin. Bones vacances companys. Bones vacances amics.\nAnònim 4 de juliol de 2016 a les 18:02\nUn escrit preciós i molt emotiu... com sempre, Sergi!


LUPO Barcelona - Atención al Cliente\nTERMINI DE LLIURAMENT I MÈTODES\nStandard 1-3 dies feiners\nEuropa Standard 2-5 dies feiners\nStandard 3-15 dies feiners\nSi us plau, tingueu en compte que qualsevol demanda feta després de les 13.00h (GMT +1) el divendres i tot el dia de dissabtes i diumenges, es lliurarà per a l’enviament el dilluns següent. Dies festius nacionals i públics també poden portar a retards en el lliurament; les dates de lliurament estimades que dóna la pàgina web www.lupobarcelona.com es calculen per als dies feiners.\nQuan enviem la seva comanda vostè rebrà per correu electrònic un número de seguiment que li permetrà veure l'estat de la seva sol·licitud.\nLa nostra botiga online fa enviaments a tot arreu. Oferim enviaments sense cost a partir de 250€ en la comanda.\nPer a dubtes o aclariments contacti amb el nostre equip de Servei al Client [email protected]\nIMPOSTES DE DUANA\nPodem enviar-li els seus productes a un lloc que no sigui la seva adreça de facturació. Per fer això, simplement feu clic a Afegir Adreça de Lliurament durant el procés de pagament. El sistema li permetrà crear i guardar diverses adreces d'enviament sota un sol nom en el seu compte.\nTots els seus productes arriben en una bossa protectora amb el nostre logo, dins d'una caixa per protegir-los durant el transport i per al seu emmagatzematge posterior. L'embalatge arriba en una caixa de cartró.\nLa factura que detalla el preu s’enviarà en el paquet. Si l'adreça de lliurament és diferent a la de factura, s'inclourà en el paquet una nota de lliurament en la qual s'omet el preu, perquè vostè pugui enviar directament la seva compra com a regal.\nTots els béns LUPO segueixen sent propietat i responsabilitat de LUPO fins que siguin lliurats a l'adreça especificada i s'hagi rebut el pagament complet. Els articles estan assegurats contra el robatori, pèrdua i dany accidental durant el trasllat. No obstant això, no haurà de ser aprovat per DHL en cap cas. Si un lliurament es pren més de 15 dies feiners sense notificació prèvia, per favor contacti amb l'Equip de Servei d'Atenció al Client.\nAsseguri's que el seu encàrrec és correcte quan el rebi. Si hi ha alguna discrepància o problema amb la seva ordre, contacti amb el nostre Servei al Client. Mantingui l'embalatge en bones condicions si desitja fer alguna reclamació.\nPer comprar un article en la nostra tenda online, seleccioni “AFEGIR A la CISTELLA” a la pàgina del producte, haurà d'introduir les seves dades i seleccionar la forma d'enviament, per procedir al pagament faci clic a “FINALITZAR COMANDA”, se li redireccionará al nostre procés de pagament segur\nLupobarcelona.com accepta les següents formes de pagament:\nEn alguns casos, se li redireccionarà a la pàgina web del seu banc, on haurà d'introduir una contrasenya de seguretat pel pagament amb la seva targeta de Visa o MasterCard. Això és Codi 3D Segur (3D Secure Code), sistema de seguretat que ha estat desenvolupat pel seu banc.. Aquesta contrasenya per les compres online amb la seva targeta és del seu ús personal i el seu banc ha de donar-la-hi. Per a més informació, per favor contacti la seva entitat bancària directament o el nostre Equip d'Atenció al Client.\nEls billets de regals LUPO i els crèdits emesos per les nostres botigues no poden ser utilitzats per comprar articles en la nostra Tenda Online.\nUna vegada que el pagament ha estat rebut i la seva comanda ha estat confirmada, la seva ordre serà automàticament enviada a LUPO per ser processada. Vostè rebrà un email amb la confirmació i els detalls de la seva comanda.\nLa confirmació de la seva comanda significa que vostè accepta tots els Termes i Condicions de Venda mitjançant la Tenda Online LUPO.\nQualsevol informació registrada pel lloc web www.lupobarcelona.com servirà com a prova de les transaccions realitzades entre LUPO i els seus clients. En cas d'una disputa entre LUPO i un dels seus clients pel que fa a una transacció duta a terme mitjançant el lloc www.lupobarcelona.com website, tota la informació registrada per LUPO SHOPS S.L serà considerada prova irrefutable de la transacció.\nEls preus dels productes LUPO estan en Euros i inclouen els impostos (IVA) dins els països de la Unió Europea.\nLUPO es reserva el dret, en qualsevol moment i sense notificació prèvia, a canviar els preus dels productes en el lloc web www.lupobarcelona.com website. No obstant això, els preus que apareguin quan el client fa una compra seran considerats vàlids.\nDISPONIBILITAT DE MERCADERIES\nEls productes mostrats en www.lupobarcelona.com estan subjectes a disponibilitat, al moment de fer la comanda. Quan vostè faci una comanda se li informarà de la disponibilitat. Si un producte que vostè ha demanat no està disponible, el nostre equip d'Atenció al Client l'hi informarà al més aviat possible. En tals casos vostè podrà canviar la seva comanda i substituir-ho per un altre producte disponible, o cancel·lar-la.\nSi vostè decideix cancel·lar la seva comanda, se li reemborsarà immediatament la quantitat pagada a la seva targeta de crèdit amb la qual va fer la compra.\nLUPO no serà responsable d'una falta de mercaderia o de disponibilitat de productes. LUPO es reserva el dret a canviar, en qualsevol moment i sense notificació prèvia, els articles presentats en www.lupobarcelona.com.\nIMPORT DEL REEMBORSAMENT\nEn cas de devolució l'import dels productes serà reemborsat íntegrament. El reemborsament s'efectuarà a la targeta de crèdit o compte PayPal utilitzada al moment de la compra.\nEls productes comprats en les nostres botigues no estan subjectes a devolució, únicament a canvis, en la tenda on van ser adquirit. Cal presentar sempre el tiquet de compra.\nTERMINI DE TEMPS DE CANVIS I DEVOLUCIONS\nLes compres realitzades online es podran canviar per un altre producte disponible en el termini de 30 dies des de la recepció o retornar-los en el termini de 15 dies des de la recepció. Les comandes customizades i comandes especials no estan subjectes a devolució o canvis\nPROCEDIMENT DELS CANVIS I DEVOLUCIONS\nPer efectuar la devolució ha de posar-se en contacte amb nosaltres mitjançant el nostre formulari de contacte. Li respondrem al més aviat possible per poder efectuar la devolució. El producte haurà de retornar-se en perfecte estat, acompanyat d'una còpia de la factura. Pot retornar el seu producte en la nostra FlagshipStore de Barcelona, en Passeig de Gràcia, 124 o demanar que gestionem la devolució des del seu domicili, nosaltres ens encarregarem de contactar amb el servei de transport.\nEls productes han de ser retornats a la següent adreça:\nLUPO I-Shop - Devolucions\nCarrer Santa Teresa, 6 Baixos\nSi té qualsevol dubte o consulta pot trucar al telèfon +34 93 4555940 o enviar un correu a [email protected].\nLUPO utilitza una varietat de pells que ofereixen una qualitat i tacte increïbles. En ocasions poden haver-hi petites irregularitats a causa de la naturalesa de la pell, un símbol de la seva bellesa. Aquí té alguns consells per ajudar-lo a cuidar els nostres productes i mantenir-los com el primer dia que els va rebre:\nEviti l'exposició perllongada a fonts de llum, calor, humitat i pluja.\nMantingui l'article guardat en el seu embalatge original per preservar-ho. També ajudarà a evitar el canvi de color a causa de contacte perllongat amb un altre producte.\nTracti de no sobrecarregar l'article, perquè no perdi la seva forma.\nLi aconsellem que no utilitzi productes químics per netejar l'article.\nPer a qualsevol dubte o aclariment pot contactar amb el nostre Equip d'Atenció al Client [email protected]\nLUPO compleix amb les regulacions internacionals sobre la protecció i la conservació de la naturalesa a l'hora de manufacturar tots els seus productes.\nSi vostè té algun dubte sobre els nostres serveis de postvenda ( alteracions o reparacions) o sobre com utilitzar la nostra Tenda Online, el nostre Equip d'Atenció al Client estarà encantat d'ajudar-lo mitjançant la pàgina de Contacte.\nGARANTIA DE BÉNS DEL CONSUMIDOR\nCertificat d'autenticitat 100% original. Producte genuí de Lupo Barcelona.\nInspirat pel desig de cuidar-vos.\nVostè ha adquirit un producte autèntic de la pell. Els articles originals de la nostra firma estan creats totalment a mà a Barcelona (Espanya) per experts artesans que utilitzen els millors materials i presten atenció a tots els detalls.\nCada producte que prové del nostre taller inclou un certificat d'autenticitat. Si vostè compra qualsevol altre article produït per Lupo Barcelona, asseguri's que inclogui aquest document.\nUna vegada finalitzi el seu procés de comanda, se li demanarà que faci clic a “Pagament”, per confirmar la seva compra. Quan l’hagi confirmat, la compra serà enviada a LUPO per ser processada. La seva comanda no podrà ser modificada o cancel·lada excepte d'acord amb els Termes i Condicions de Venda o amb allò l'estipulat per la llei espanyola. La confirmació de la seva comanda implica que vostè està completament d'acord amb els Termes i Condicions de Venda. Se li enviarà un correu electrònic amb els detalls de la seva comanda.\nQualsevol informació enregistrada en el lloc web www.lupobarcelona.com servirà com a evidència de les transaccions dutes a terme entre LUPO SHOPS i els seus clients.\nEn cas d'una disputa entre LUPO SHOPS i un dels seus clients sobre una transacció duta a terme en el lloc web www.lupobarcelona.com, la informació enregistrada per LUPO SHOPS S.L serà considerada prova irrefutable de la transacció continguda en el mateix cas. A partir de la data de lliurament d’efectiu, els riscos (en particular pèrdua, robatori o dany) relacionats amb els productes lliurats, serán responsabilitat del comprador.\n"La venda de qualsevol producte mitjançant LUPO’s Official Online Store, en qualsevol lloc, està subjecta a aquests Termes i Condicions i als Serveis del Consumidor. L'oferent és LUPO SHOPS, S.L. (“LUPO SHOPS”) amb oficina de disseny i taller a Barcelona -flagship store en Passeig de Gràcia, ..- , inscrita en el Registre Mercantil de Barcelona, al tom 41532, foli 23, full B-387754; amb C.I.F. número B-62779947.”\nLes comandes només les poden fer els compradors individuals i companyies que vulguin adquirir productes LUPO sense cap intenció de revenda. Es prohibeix qualsevol revenda o distribució de productes LUPO adquirits en el lloc web www.lupobarcelona.com.\nLUPO SHOPS pot actualitzar aquests Termes i Condicions de Venda en qualsevol moment. Vostè pot consultar la versió més actualitzada de les Condicions Generals de Venda fent clic en el link de Servei d'Atenció al Client. Per fer una comanda en la Boutique Online de LUPO vostè ha d'acceptar els Termes i Condicions de Venda vigents al moment en què fa la seva comanda.\nSEGURETAT I INFORMACIÓ PERSONAL\nQuan vostè crea un compte amb www.lupobarcelona.com o s'inscriu al nostre butlletí de notícies, la seva informació personal s'inclourà en un arxiu del com LUPOSHOPS SL. és responsable amb l'adreça: Avinguda de l'Estació 53, Barcelona C.P.17300, CIF B-62779947, amb l'objectiu d'enviar-li informació de màrqueting i publicitat sobre els nostres productes, serveis, promocions, esdeveniments, etc. Vostè pot exercir el seu dret a accedir, cancel·lar, modificar o oposar-se enviant un correu electrònic a [email protected] o una carta a l'adreça postal esmentada anteriorment. Quan vostè es registra a la nostra pàgina web, està d'acord amb el processament de la seva informació, i explícitament autoritza a LUPO SHOPS, S.L. a enviar-li publicitat i material promocional per correu electrònic i/o per qualsevol altre mitjà de comunicació electrònica.\nLUPO SHOPS, S.L. no garanteix o representa que:\nEl lloc web www.lupobarcelona.com estigui lliure de virus o d’un altre material destructiu.\nLLEI I JURISDICCIÓ VIGENTS\nAquestes Condicions Generals de Venda estan regides per la llei espanyola. Les parts tindran l'opció de sotmetre's a resoldre les disputes en les corts del domicili de l'usuari i a renunciar a qualsevol altra jurisdicció. A més, LUPO com a membre de CONFIANÇA ONLINE d'Espanya i sota els termes del seu Codi d'Ètica sobre els acords comercials i publicitaris, protecció d'informació,la protecció de menors i l'accessibilitat; els usuaris poden dirigir-se al servei extra-judicial que ofereix CONFIANÇA ONLINE (www.conmfianzaonline.es), que és part del Jurat de la Publicitat i la Junta Arbitral Nacional de Consum.\nTot el material inclòs en el lloc web www.lupobarcelona.com (dibuixos, dissenys, il·lustracions, fotos, bandes sonores, textos escrits, logos, marques registrades…) és propietat exclusiva de LUPO SHOPS S.L o de qualsevol de les seves subsidiàries. Vostè no pot reproduir, de cap manera o procés ( excepte com s'estableix expressament aquí), total o parcialment, distribuir, publicar, transmetre, crear treballs que es deriven o estan basats, modificar o vendre qualsevol material o contingut.\nLa marca registrada “LUPO”, el logo, i totes les altres marques i logos relacionats amb LUPO, registrats o no, mostrats a la pàgina web www.lupobarcelona.com, així com el nom del domini lupobarcelona.com, són i seran propietat exclusiva de LUPO SHOPS, S.L. Està prohibida qualsevol reproducció, distribució, transmissió, modificació o utilització d'aquestes marques registrades amb qualsevol propòsit sense el consentiment anteriorment expressat per escrit de LUPO SHOPS, S.L.\nVostè no pot eliminar cap copyright, marca registrada o cap altre avís de propietat d’aquest contingut. Vostè pot fer còpies de les pàgines web publicades en el lloc web www.lupobarcelona.com per la seva utilitat personal, privada i no comercial, sempre que qualsevol còpia d'aquestes pàgines web mantinguin tot el seu copyright i altres avisos de propietat d’aquest continguts.\nEl lloc web de TENDES LUPO S.L (LUPO) amb oficina registrada a Barcelona, carrer Gomis 34, 1r, 08023,CIF B-62779947 i registrada en el Registre Mercantil de Barcelona en el volum 41532, Full B-387754, és treball creatiu original protegit per les lleis de protecció de la propietat intel·lectual.\nEl lloc web, així com els elements que conté, són propietat exclusiva de LUPO.\nNo es pot reproduir, representar o modificar parts o la totalitat de cap dels elements.\nLes marques comercials i els noms dels dominis que apareixen en el lloc web LUPO són propietat exclusiva de LUPO. Es prohibeix qualsevol reproducció o utilitat no autoritzada d'aquestes marques comercials o noms de dominis, qualsevol que sigui la manera o la intenció. LUPO ha pres totes les mesures raonables per assegurar-se que la informació recollida en el seu lloc web sigui correcta. No obstant això, no podem garantir que aquesta informació sigui correcta, completa o actualitzada. LUPO no dóna cap garantia, expressa o implícita, en relació amb el tot o part del seu lloc web. LUPO no es fa responsable de cap dany directe o indirecte, de qualsevol naturalesa, de l'ús del seu lloc web.\nL'accés al lloc web, així com l'ús dels seus continguts estan subjectes a les condicions establertes en la secció Termes i Condicions d'ús del lloc web LUPO.


El consum de begudes ensucrades cau el 2% a Catalunya per l'impost especial, segons un estudi de la UIC Barcelona\nACN Barcelona.-El consum de begudes ensucrades envasades ha baixat el 2,2% a Catalunya des de l'entrada en vigor de l'impost especial de la Generalitat, l'1 de maig de 2017. Aquesta és una de les principals conclusions d'un estudi de la Universitat Internacional de Catalunya (UIC) Barcelona. Aquesta reducció ha estat major en els refrescs, el 13,6% en els de contingut mitjà de sucre i el 3,5% en els de contingut alt. En el cas de les coles, el descens ha estat del 5,2%. Els autors de la investigació advoquen per prendre més mesures per disminuir el consum d'aquest tipus de begudes, com augmentar les taxes, canviar l'etiquetatge, intervencions en l'àmbit escolar, mostrar en el tiquet l'import del tribut que es paga i instar la indústria a reduir dràsticament el contingut de sucre afegit, de greixos saturats i de sal. "No hi ha prou conscienciació i s'ha d'atacar [el consum de sucre] des de diversos fronts", assenyala Toni Mora, un dels autors de l'estudi.\nL'estudi 'Els consumidors responen als 'impostos dissuasoris' de manera heterogènia?' ha analitzat dades massives de consum des d'un any abans de l'entrada en vigor de l'impost fins a un any després. En total, uns 125 milions de registres en una gran cadena de supermercats, que compta amb una quota del 10% del mercat. Es tracta del primer estudi que analitza el total de begudes: ensucrades i sense sucre i begudes amb i sense alcohol. Els investigadors de l'estudi són Toni Mora i David Roche, de l'Institut de Recerca en Avaluació i Polítiques Públiques de la UIC; Eleonora Fichera, de la Universitat de Bath, i Beatriz G. López-Valcárcel, de la Universitat de Les Palmes de Gran Canària. Mora assenyala que aquest descens del consum de begudes ensucrades es deu a l'entrada en vigor de l'impost però considera que la incidència de moment ha estat "molt baixa".Amb tot, l'informe revela que mentre descendeix el consum de begudes com els refrescos, augmenta la compra d'altres begudes ensucrades com els batuts, que ha pujat un 5,4%. El consum de begudes que més ha crescut és el de les isotòniques, un 33,3%. Segons Mora, aquests canvis són una resposta a l'entrada en vigor de l'impost, tot i que "també pot ser degut a la percepció que aquest tipus de begudes són més saludables", assenyala l'investigador i vicepresident segon de l'Associació d'Economia de la Salut (AES). Major descens entre les famílies amb menys recursosA més de la informació sobre la compra (quin producte, en quina quantitat i a quin preu), l'estudi ha comptat amb dades socioeconòmiques de la família consumidora (renda, nombre de fills, lloc de residència, despesa total al supermercat) per analitzar si hi ha patrons diferenciats segons les característiques o bé el comportament és similar. En aquest sentit, l'estudi conclou que la reducció del consum de sucre ha estat superior entre les famílies amb rendes més baixes, si bé la diferència no arriba al punt percentual. Es tracta de llars amb uns ingressos de fins a 18.400 euros per unitat familiar i any. Segons Mora, l'estudi mostra "una gran heterogeneïtat entre famílies tant en les reaccions a l'impost, segons nivell socioeconòmic i edat, com per categories de producte".L'impost sobre les begudes ensucrades envasades és un tribut propi de la Generalitat. Grava totes les begudes embotellades que continguin edulcorants calòrics afegits: 8 cèntims d'euro per litre en begudes que contenen entre 5 i 8 grams de sucre per 100 mil·lilitres (ml) i 12 cèntims d'euro en les que tenen més de 8 grams de sucre per 100 ml. Les begudes amb menys de 5 grams de sucre per 100 ml estan lliures de l'impost. Una de les peculiaritats és que per primera vegada s'estableix el requeriment que el 100% de l'impost s'ha de traslladar al preu final del producte, si bé els distribuïdors han estat els recaptadors i el consumidor final no n'ha observat l'import en el tiquet de compra.


La bessona Olsen de ‘Padres forzosos’ reapareix de festa amb 50 anys a sobre\nLa febrada dels revivals a la TV fa que hagin tornat a emetre’s nous capítols de Dallas, Magnum, Dinastía, Roseanne o Padres forzosos. Aquesta sit-com era una ximpleria per passar l’estona amb tres pares sense esposes que vivien amb les filles. Com que la llei americana prohibeix que un nadó treballi massa hores seguides, la nena petita de la família la interpretaven dues bessones que s’alternaven en el set de rodatge, les germanes Olsen. Anys després han muntat un imperi de moda i cosmètica però no es posen ni bona roba ni bones cremes per la pell. Als 31 anys la vida les ha maltractat i la foto que obre aquesta informació és de Mary Kate Olsen molt perjudicada. Quan s’arregla per la Gala MET no canvia massa:\n— Fabulosa (@BrightandWitty) 8 de maig de 2018\nNo és una qüestió d’estil. La Gala benèfica tenia com a motiu “Cossos celestes: la moda i l’imaginari catòlic” al Metropolitan de NYC i per això l’estilisme es va dur a l’extrem. El problema de les germanes és la cirurgia i la mala vida. El canvi físic, especialment explícit en el cas de Mary Kate, té un avantatge: permet distingir-la més fàcilment de la seva bessona Ashley. El qui faltava pel duro era Jared Leto:\nA post shared by MKASTYLE (@mkastyle) on May 9, 2018 at 3:42am PDT\nLeto va ser el més iconoclasta amb un look de Jesucrist que va aixecar polseguera. Ha fet de Joker, de transsexual, de yonki o del dolent cec de Blade runner i ja només li quedava aquest paper de l’auca. Pel remake de Padres forzosos les bessones van decidir no actuar-hi. Millor que facin el remake de Las chicas de oro.


El soca aquell d'esports continua anomenant 'colchoneros' els matalassers. Ni això corregirem, Vicent?\nQue els paios de la mateixa corda dels que tenen TMB farcit d'ex càrrecs dels seus partits, sense cap experiència en transport de passatgers i amb sous magnífics, reprovin i vulguin fotre fora el Sr. Sanchis ABANS DE QUE COMENCI A TREBALLAR, inclina a tenir simpatia en vers aquest senyor que sí que és de l'ofici i que té formació i experiència acreditada. La conxorxa entre dreta i esquerra des de dins i fora de TV3 encara resulta més sospitosa.\nEl primer que s'hauria de fer es fotre fora a tots els sindicalistes comuneros que estan ben agafats a la poltrona i fer entrar sang nova.\nEl problema de TV3 es que es un niu de COMUnistes collocats pel tripartit, començant pel Pellicer, el Segolene imperial que no es pot caducar per que té el titol de presentador perpetu, com el COMUnista RIBÓ que morirà fent de SINDIC DELS COMUnistes i col.locant a tota la corrupta ICV, banda de lladres antisocials\ncomparan tv3 amb TVE i las altres publicas per no parlar de privadas no hi ha color ni de cultura ni de pluralitat mi da res clar que te cosas a millorar pero ja me agradaria la seva pluralitat amb TVE i las privadas a on cuan surt un catala es el Rivera la Arrimadas, el Albiol, el Nacho o el Joan Garcia vaia tota la caspa catalana mai la Empar Moline o algu de ERC o del Pdecta o de Cup\nEl problema de Tv3 es que te una plantilla desorbitada amb uns sous elevadissims. dissenyada per temps analogics . Aixo fa que els recursos disponibles cada vegada son mes escassos i repercuteix en la cualitat de la programacio. La solucio es potser fer produccions propies de ficcio mes economiques centrades en ambits itematiques de paissos catalans. I deixar de programar series alienes de baixs qualitat com el Faro o reemetre pelicules americanes molt vistes.\nFelicitats Sànchis, ho sabem tot està per fer, tot està potes enlaire però amb la teva empenta i el teu saber fer, ens en sortirem.\nEs poden saber quines son les retribucions del personal, sobre tot les dels "peixos grossos" ? Es una empresa publica oi ? Es pot saber si hi ha personal que fa doblet, es a dir que treballa a la teletres i a la "seva" i ven el que fa a la "nostre" ? Ei que es curiositat, tot son supòsits. Trans - pa- ren- CIA, n'hi ha? I si no n'hi ha ja anem tard\n88053 Segurament entraries endollat a tv3 i ara et creus que eres imprescindible. Quan Sanchis dirigia Barçatv,es van crear uns programes que encara els tornan a posar perque es el millor que tenen.\nDirector posat a dit, quina experiència té en televisions? Els índexs empitjoren des del moment en que no es fa televisió per a tot el país. Són faves comptades. Ho sé perquè jo hi era. En els bons temps dels 90's, quan fèiem tele per a tothom i manàvem en audiència contra la caspa de les privades i la TVE d'Aznar. Des que els directors els escullen per perfil polític, TV3 fa aigües per totes bandes. Perquè no en tenen ni idea de televisió. Endavant, Sanchis, acaba d'enfonsar-la.


Textos- Text de John Locke: l'inici de la societat política\nJohn Locke: l'inici de la societat política\nEssent els homes lliures i iguals i independents per natura, [...] ningú pot sortir d’aquest estat i versi sotmès al poder polític d'un altre, a menys que mitjanci el seu propi consentiment. L’única manera per la qual un renúncia a la seva llibertat natural i se situa sota els límits de la societat civil és aconseguint un acord amb altres homes per reunir-se i viure en comunitat, per viure uns amb altres en pau, tranquil·litat i la deguda comoditat, en el gaudi segur de les seves propietats respectives i amb la major salvaguarda enfront d’aquells que no formen part d'aquesta comunitat. Això ho poden realitzar un nombre d’homes qualssevol, perquè en res perjudica la llibertat dels altres, als que es deixa en l’estat de natura en què es trobaven. Quan un grup d’homes ha arribat a un consens per formar una comunitat o govern, s’incorporen en l’acte al cos polític que conformen ells mateixos, en el que la majoria adquireix el dret d’actuar i decidir pels altres.\nEn efecte, quan uns quants homes que han constituït una comunitat, mitjançant un acord de cadascun dels individus, han fet d'aquesta comunitat un sol cos amb poder per actuar com a tal cos unit, la qual cosa es du a terme únicament a través de la voluntat i determinació de la majoria. [...] En conseqüència, veiem que en les assemblees amb poder per fixar el nombre, l’acte de la majoria passa per ser l’acte de la totalitat i, per descomptat, les seves resolucions són definitives, perquè s’entén, per llei natural i racional, que compta amb el poder de la dita totalitat.\nI així, cada home que consent reunir-se amb altres i formar un cos polític sota un govern es posa a si mateix sota obligació, davant tots els membres d'aquesta societat, de sotmetre’s a la determinació i resolucions de la majoria. D'una altra manera, el pacte originari, pel que tant ell com els altres s’incorporen a una societat, no tindria cap significat.\nSegon assaig sobre el govern civil, VIII, n. 95-97 (en Dos ensayos sobre el gobierno civil, Espasa Calpe, Madrid 1991, p. 273-274).


Aragonès avança que el Govern prepara «noves mesures» per fer front a l'increment de contagis - Empordà\nAragonès avança que el Govern prepara «noves mesures» per fer front a l'increment de contagis\nBarcelona | 11·07·21 | 16:26\nEl president del Govern, Pere Aragonès, i el conseller de Salut, Josep Maria Argimon ACN\nEl president del Govern, Pere Aragonès, ha alertat aquest diumenge que s'està en un moment complicat a nivell de contagis de la covid-19, que s'han incrementat "de manera explosiva", i d'afectació hospitalària. "No estem en un moment bo", ha avisat. Aragonès ha explicat que el Govern prendrà "noves mesures per mitigar el nombre de contagis que s'estan produint" i treballaran per fer un equilibri amb "la vida social, econòmica i emocional". Les noves accions s'anunciaran aquest dilluns o dimarts. Aragonès i el conseller de Salut, Josep Maria Argimon, s'han reunit aquest diumenge amb treballadors de l'Hospital Universitari de Bellvitge.\nAragonès ha destacat l'impacte en matèria hospitalària i d'ingressos i en menor mesura a les UCI. "La vacunació avança com mai, però fins que tots estiguem protegits, cadascú de nosaltres no estarà salvat i cal extremar les mesures de protecció", ha afirmat. "El virus ens colpeja amb força amb un nivell de contagis molt elevat", ha alertat.\nAragonès ha explicat que el Govern prendrà "noves mesures per mitigar el nombre de contagis que s'estan produint" i treballaran per fer un equilibri amb "la vida social, econòmica i emocional". S'anunciaran aquest dilluns o dimarts quan estiguin resoltes, ha dit el president, es del punt de vista tècnic.\nEn aquest context, el conseller Argimon també ha parlat d'un creixement molt explosiu i ràpid del contagi. El titular de Salut ha alertat que la variant Delta és la predominant i és molt més transmissible. "Sabem que tenim un canvi en el patró epidemiològic que en onades anteriors. Es dona en gent molt més jove, majoritàriament per la seva edat no vacunada i grups d'edat d'entre 40 i 49 anys, molts d'ells amb una dosi de la vacuna". Sobre la variant Delta, Argimon també ha explicat està per sobre del 60% a tot el territori.\nSobre si hi ha persones amb dues pautes plenament vacunades amb infecció, Argimon ha dit que, per exemple, de les 115 persones que van ingressar ahir, gairebé 15 tenen la doble pauta. "Les vacunes de la covid-19 tenen una gran efectivitat, no les esperàvem fa un any, però no són 100% efectives i no són esterilitzants", ha declarat.


Escola Quatre Vents | Xarxa de competències bàsiques\nArxiu de la categoria: Escola Quatre Vents\nLA COOPERATIVA A CICLE SUPERIOR ALS QUATRE VENTS DE MANLLEU\nPublicat el 27 de març de 2017 per aprat124\nL’escola Quatre Vents és un centre creat el curs 2004-2005 a la població de Manlleu. És una escola pública amb un total de 493 alumnes i 39 mestres, dels quals 22 mestres formem part de la Xarxa de Competències. Les impulsores són la Tura Plana, especialista d’anglès i coordinadora de Cicle Mitjà i la Laura Planas, especialista de música i Cap d’Estudis.\nAl ser un claustre força jove i amb inquietuds, en el moment de proposar incorporar-nos a la xarxa va tenir una gran rebuda i molta acceptació per part de tots en general.\nEl nostre centres se li ha ofert des de l’Ajuntament i la Diputació de Barcelona, entrar en un projecte per crear una cooperativa a Cicle Superior. Això ens ha donat peu a poder-nos plantejar una metodologia de treball més competencial i adequada a les necessitats dels nostres alumnes.\nLes reunions de xarxa de competències ens serveixen de punt de partida per gestionar, programar, organitzar i implementar la cooperativa de cara el proper curs.\nL’equip impulsor de la Xarxa de Competències de l’Escola Quatre Vents.


El president d’Enagás que ha fitxat Montilla va iniciar la seva carrera professional llançat pel PSC\nAntoni Llardén i José Montilla EFE / XAVIER BERTRAL\nBarcelona“Enginyer industrial per l’Escola Tècnica Superior d’Enginyers Industrials de la UPC a Barcelona, té una àmplia experiència en el món empresarial. Ha ocupat al llarg de la seva trajectòria diferents llocs de responsabilitat […]”. La biografia d’Antoni Llardén (Barcelona, 1951) és d’aquelles que plantegen més preguntes que respostes. El seu breu currículum inclou un salt temporal que ens porta de la universitat a la patronal del sector del gas, Sedigas, l’any 2001, quan tenia 50 anys. En alguns casos també s’esmenta l’arribada d’aquest enginyer a Gas Natural, l’any 1989, quan en tenia 38.\nTanta discreció sobta en un món, el dels presidents d’empreses de l’Íbex-35, en què la humilitat no és norma. I Llardén pot presumir de ser un dels presidents més longeus del selectiu borsari espanyol, que reuneix la gran aristocràcia de l’empresa espanyola, després de 13 anys a Enagás. Durant tot aquest temps ha viscut a Madrid, aliè als canvis de govern en una empresa que ostenta un monopoli i participada en un 5% per l’Estat.\nLa setmana passada Llardén es va veure immers en una forta controvèrsia després que Enagás anunciés els fitxatges de l’expresident de la Generalitat José Montilla i del també exministre socialista José Blanco, com a consellers independents, en el que era un pas més en l’espectacular temple de les portes giratòries que ha esdevingut Enagás: ja té al consell els populars Antonio Hernández Mancha, Isabel Tocino o Ana Palacio, a més d’altres com l’exviceconsellera canària del PP Rosa Rodríguez, o Marcelino Oreja fill, Gonzalo Solana o Ignacio Grangel. La nota exòtica d’aquest petit hemicicle empresarial, que té 15 consellers, la posa l’exdiputat progressista balear Santiago Ferrer.\nPerò pel que fa a Montilla, ministre d’Indústria entre el 2004 i el 2006, el fitxatge demostra que Llardén té més bona memòria que el seu currículum. D’una banda, per la seva condició de vicepresident a Caixa Catalunya entre el 2004 i el 2010. Aquesta era una entitat dominada pel PSC fins al punt que va estar presidida per Narcís Serra. Tampoc per la seva designació com a president d’Enagás el 2007, en plena era Zapatero i quan l’ascendència de l’aleshores president de la Generalitat a la Moncloa era imponent. I no, tampoc pel paper de Montilla donant continuïtat al projecte Castor com a ministre ni per la inclusió d’Enagás en el projecte, signada el 2008. Ni tan sols pel fet d’haver estat subsecretari del ministeri de Foment des del 1991, a les ordres d’un altre destacat representant del PSC, el ministre Borrell, que li va obrir les portes de Madrid.\nLa memòria de Llardén pot trobar motius per fitxar Montilla molt abans, remuntant-se a la zona fosca del seu currículum. Perquè el cert és que Antoni Llardén va ser regidor del PSC a Esplugues de Llobregat. El municipi, curiosament, va passar en aquella legislatura del Barcelonès al Baix Llobregat (el canvi es va produir el 1990), i va entrar així en l’òrbita de l’incipient poder de Montilla. Quan el 1987 s’acostaven les eleccions, l’aleshores alcalde Antoni Pérez es va trobar amb un problema: “Jo no en sabia, d’economia, i les finances de l’Ajuntament estaven fetes un desastre”, explica a l’ARA l’exalcalde. “Li vaig explicar al Josep Maria Sala [antic secretari d’organització del PSC condemnat en el cas Filesa] i em va dir: «Però si a Esplugues hi ha el Llardén, que és amic meu! Truca-li!»”\nNo es coneixien perquè “ell no militava al PSC d’Esplugues, sinó al de Barcelona”. Van guanyar les eleccions per majoria absoluta i el jove enginyer es va convertir en regidor d’Economia i Hisenda. Pérez recorda que en aquella època els càrrecs municipals no eren remunerats i que Llardén tenia altres feines. Alternava la política amb dues empreses: Transports Metropolitans de Barcelona, en què havia entrat de la mà de Mercè Sala, i Catalana de Gas.\n“El seu pas per l’Ajuntament us l’explico ràpid: quan va arribar pagàvem 40 milions de pessetes a l’any en interessos per renovar pòlisses i poder pagar nòmines i va marxar que cobràvem 12 milions de pessetes d’interessos del banc”, recorda Pérez. “Per canviar la tresoreria ens van caure pals de tot arreu, però el Llardén tenia una cosa: quan parlava, tothom callava, perquè en sabia molt i ningú s’atrevia a contradir-lo”, rememora. Pérez, que anys més tard abandonaria la política per un cas de corrupció, també apunta que va intentar que Llardén seguís al consistori. “Però el Pep se’l va endur”. El Pep, esclar, era Josep Borrell.\nPerò a mitjans dels 90 els temps del socialisme arribaven a la seva fi i l’ambició de Llardén superava els atzars electorals. Ell, que als anys 70 havia militat al PSUC, va tancar una porta. “En un moment donat es va voler vacunar i blindar de la política”, diu un antic company de files. Així, va tornar a Gas Natural i a la patronal Sedigas, última parada abans del gran Íbex.\nLlardén s’ha guanyat un respecte com a directiu. “És molt endreçat i defuig qualsevol conflicte, per mínim que sigui”, explica un company del consell d’administració. “Era molt prudent, molt llest, hàbil teixint xarxes d’influència al PP i al PSOE. Té intel·ligència emocional i intel·ligència racional”. N’hi ha que no critiquen el seu salt de la cosa pública a la privada: “Era un home pròxim a Antoni Brufau [president de Repsol] i es pot dir que és el Josu Jon Imaz [antic dirigent del PNB i conseller delegat de la petroliera] català”. Una altra veu assenyala que els últims fitxatges els ha fet per pragmatisme: “Vol ser reelegit”.\nEl fitxatge de Montilla ha estat molt comentat per la seva decisió de mantenir el despatx d’expresident de la Generalitat. També perquè va comptar amb l’aval davant la CNMV de l’empresa de caçatalents Seeliger & Conde. I de manera poc oportuna, aquesta setmana el president de la companyia, Luis Conde, publicava a Expansión les característiques que ha de tenir un bon conseller d’empresa: estudis superiors, domini de l’anglès, sense significació política o independent eren algunes de les virtuts que citava i que no reuneix el 128è president de la Generalitat.\nEn la història del nomenament queda un últim dubte: ¿eren amics Llardén i Montilla? Una persona que els coneix a tots dos respon: “No és una relació personal, és de partit. I el món de les portes giratòries és un món de sobreentesos”.\nenagás José Montilla PSC


La Banda Municipal de Castelló dona veu a dones compositores amb un concert per la igualtat - Castellonplaza\ndones que marquen la nova música\nLa Banda Municipal de Castelló dona veu a dones compositores amb un concert per la igualtat\nCASTELLÓ. En commemoració del Dia de la Dona, que se celebrarà el pròxim 8 de març, la Banda Municipal de Castelló oferirà un concert aquest diumenge a l'Auditori i Palau de Congressos, avançant-se així a la programació especial organitzada per a aquest dia. Sota el nom Yes, we are! Dones que mouen el món i dirigida per la batuta de Lidón Valer Cabaleiro, directora convidada, la Banda Municipal presentarà un programa basat en dos principis: 'Yes we do' i 'Yes they did'. Aquest 'sí ho fem' fa referència a les compositores actuals, "que han sabut guanyar-se el lloc que es mereixen en el panorama artístic actual, superant els esculls que la societat encara posa a les dones en l'àmbit de la creació", segons han explicat fons municipals a través d'un comunicat.\nAixí mateix, 'sí, ho van fer', uneix obres que homenatgen figures clau en la lluita per la igualtat, com la defensora salvadorenya dels drets humans Marianella García i Blake Brockington, abanderada del moviment LGTBI. "Des de la regidories de Feminismes i de Cultura hem impulsat un programa d'actes reivindicatius en totes les àrees artístiques i culturals, per donar visibilitat a totes aquelles dones que lluiten diàriament per defensar els seus drets i poder aconseguir els seus somnis sense que ningú puga menysprear el treball que fan", ha defensat Verònica Ruiz, regidora d'ambdues àrees a l'Ajuntament de Castelló.\nAmb l'actuació de diumenge es donarà inici a tot un seguit d'actes programats per celebrar el Dia de les Dones. Amb la Banda Municipal de Castelló col·laborarà l'actriu castellonenca Esther Vela, així com alumnes de l’Escola de Música “Bonretorn”, de Les Alqueries. El concert serà a l’Auditori a les 11:30 h, amb entrada gratuïta.